**Hodnotenie predmetu**

Odporúča sa klasifikovať známkou.

Trebaprihliadať na snahu, na záujem žiakov o vyučovací predmet, pozitívne motivovať.

Žiak bude hodnotený známkou podľa Metodického pokynu č.22/2011 na hodnotenie žiakov základnej školy z 1. mája 2011.

Učiteľ hodnotí výkony žiaka komplexne s prihliadnutím na jeho vynaložené úsilie.

Charakter vyučovacieho predmetu vyžaduje hodnotiť postoj žiaka k hre na hudobný nástroj, jeho estetické úsudky, snahu vzdelávať sa v hudbe a zlepšovať svoje hudobné prejavy.

Učiteľ musí brať ohľad na predpoklady a predchádzajúce výkony žiaka, teda brať do úvahy aj komparačnú funkciu hodnotenia, správne odhadnúť pomer danosti, snahy a záujmu o hudbu a hru na flaute, až potom úroveň hudobných činností a vedomostí. Ústne skúšky (individuálna a kolektívna hra na flaute) prevyšujú písomné skúšky (hudobná náuka, zápis a orientácia v grafickom zázname melódie).

V rámci predmetu uplatňuje učiteľ tieto hlavné kritériá:

* + 1. priebeh vytvárania postojov,
    2. priebeh získavania zručností a spôsobilostí,
    3. priebeh získavania hudobných vedomostí.

Pri hodnotení priebehu vytvárania postojov učiteľ u žiaka primerane veku hodnotí:

* + 1. záujem o hudobné činnosti a o hudobné umenie v rámci edukačných úloh, snahu, aktivitu, spoluprácu, ktorá vedie k danému výsledku,
    2. schopnosť spolupracovať pri kolektívnych hudobných prejavoch a edukačných úlohách,
    3. schopnosť posúdiť svoj výkon (hudobné prejavy a vedomosti) a výkon spolužiakov.

Pri hodnotení priebehu vytvárania zručností a spôsobilostí učiteľ u žiaka primerane veku hodnotí:

* + 1. schopnosť hrať na základe svojich dispozícií, rytmicky presne so zodpovedajúcim výrazom
    2. orientáciu žiaka v grafickom zázname jednohlasnej melódie,
    3. orientáciu v znejúcej hudbe na základe dominujúcich výrazových prostriedkov hudby a ich funkcií.

Výchovno-vzdelávacie výsledky žiaka sa v predmete hra na flaute klasifikujú podľa stanovených kritérií v primeranom rozsahu pre príslušný ročník štúdia.

Stupňom 1 – výborný sa žiak klasifikuje, ak je usilovný, pracuje primerane svojmu veku prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách, ktoré úspešne rozvíja v skupinovej a individuálnej hre na flaute; dokáže vyjadriť veku primerané postoje, názory na hudobné umenie; má aktívny záujem o hudobné umenie;

Stupňom 2 – chválitebný sa žiak klasifikuje, ak spĺňa kritériá, ale je menej samostatný, iniciatívny a tvorivý; menej využíva svoje schopnosti v individuálnom a kolektívnom prejave hre na flaute; potrebuje sústavnú pomoc učiteľa.

Stupňom 3 – dobrý sa žiak klasifikuje, ak realizuje úlohy priemerne, chýba mu iniciatívnosť a tvorivosť, je málo aktívny a snaživý, potrebuje sústavnú pomoc pri hre na flaute a povzbudenie učiteľa.

Stupňom 4 – dostatočný sa žiak klasifikuje, ak žiak realizuje edukačné úlohy na nízkej úrovni, bez vlastného vkladu.

Stupňom 5 – nedostatočný sa žiak klasifikuje, ak nespĺňa kritériá. Tento stupeň neodporúčame používať pri súhrnnej klasifikácii žiaka.

**Zásady hodnotenia žiaka so ŠVVP**

Pri hodnotení a klasifikácii žiaka so zdravotným znevýhodnením odporúčame dodržiavať ustanovenie § 55ods. 4 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zásady podľa prílohy č. 2 metodického pokynu č. 22/2011 na hodnotenie žiakov ZŠ, vychádzať z odporúčaní príslušného poradenského zariadenia pre konkrétneho žiaka,  ŠkVP a podľa vypracovaného IVVP.

Hodnotenie  správania  začleneného  žiaka  so  špeciálnymi  výchovno-vzdelávacími  potrebami (s poruchami  správania)  sa  posudzuje s prihliadnutím  na  jeho  druh  zdravotného  znevýhodnenia.

Žiak so zdravotným znevýhodnením, ktorý plní ciele učebných osnov v predmete hra na flaute v rozsahu primeranom svojim predpokladom, sa jeho učebné výsledky hodnotia s ohľadom na druh a stupeň zdravotného znevýhodnenia.